इस वर्ष लोकसभा चुनाव में प्रचंड जीत के साथ केंद्र में दोबारा सरकार बनाने वाली भारतीय जनता पार्टी के हाथ से महाराष्ट्र के बाद झारखंड भी निकल गया है। गत मई में हुए लोकसभा चुनाव में जबर्दस्त प्रदर्शन करने वाली भाजपा उसके बाद हुए विधानसभा चुनावों में अपना प्रदर्शन दोहराने में विफल रही है। गत वर्ष के अंत में तीन राज्यों राजस्थान, मध्यप्रदेश और छत्तीसगढ़ के विधानसभा चुनाव से भाजपा की हार का जो सिलिसला शुरू हुआ था, वह बढ़ता ही जा रहा है। इस वर्ष झारखंड सहित तीन राज्यों के विधानसभा चुनाव हुए है, जिनमें भाजपा अपना पिछला प्रदर्शन दोहराने में विफल रही है।
 लोकसभा चुनाव के बाद पिछले अक्टूबर में हरियाणा और महाराष्ट्र विधानसभा चुनाव में भाजपा की सीटों की संख्या पिछले बार के मुकाबले कम रही। वह हरियाणा में दुष्यंत चौटाला की जननायक जनता पार्टी से हाथ मिलाकर सरकार बनाने में तो सफल रही, लेकिन महाराष्ट्र जैसा बड़ा राज्य उसके हाथ से निकल गया। अब उसे झारखंड में करारी हार का सामना करना पड़ा है।
 झारखंड में झारखंड मुक्ति मोर्चा , कांग्रेस और राष्ट्रीय जनता दल गठबंधन के हाथों उसे हार का सामना करना पड़ा है। पिछले चुनाव में 37 सीटें जीत कर सबसे बड़े दल के रूप में उभरी भाजपा इस बार बहुत पिछड़ गई। उसके कई बड़े नेताओं को हार का सामना करना पड़ा है। लोकसभा चुनाव में करीब 50 प्रतिशत वोट हासिल करने वाली भाजपा ने इस चुनाव में अकेले उतरी थी।
 प्रधानमंत्री नरेंद्र मोदी व गृहमंत्री अमित शाह समेत भाजपा के शीर्ष नेताओं के धुआंधार प्रचार के बावजूद वह अपना प्रदर्शन दोहरा नहीं पायी। पिछले चुनाव में उसे 37 सीटें मिली थी। पिछले चुनाव में उसका आल झारखंड स्टूडेंट यूनियन के साथ गठबंधन था, जो इस बार कायम नहीं रह सका। उल्लेखनीय है कि प्रधानमंत्री मोदी और केंद्रीय गृहमंत्री अमित शाह ने जिन क्षेत्रों में चुनाव प्रचार व रैलियां की वहां भी उत्साहजनक परिणाम नहीं रहे, बल्कि भाजपा प्रत्याशियों को हार का मुंह देखना पड़ा।
 पिछले चुनाव में झामुमो को 19 सीटें मिली थी, लेकिन इस बार वह विधानसभा में सबसे बड़ी पार्टी के रूप में उभरी है तथा अपने सहयोगी कांग्रेस और राष्ट्रीय जनता दल के साथ मिलकर सरकार बनाने की स्थिति में आ गई है। इस चुनाव में कांग्रेस भी अपनी सीटों में बढ़ोतरी करने में सफल रही है। महाराष्ट्र विधानसभा चुनाव भाजपा और शिवसेना ने मिलकर लड़ा था और उनके गठबंधन को स्पष्ट बहुमत भी मिल गया था लेकिन मुख्यमंत्री पद ढाई-ढाई वर्ष की शिवसेना की मांग नहीं मानने पर उसने भाजपा से नाता तोड़ लिया और कांग्रेस तथा राष्ट्रवादी कांग्रेस पार्टी के साथ मिलकर सरकार बना ली।
 
इस वर्ष लोकसभा चुनाव में प्रचंड जीत के साथ केंद्र में दोबारा सरकार बनाने वाली भारतीय जनता पार्टी के हाथ से महाराष्ट्र के बाद झारखंड भी निकल गया है। गत मई में हुए लोकसभा चुनाव में जबर्दस्त प्रदर्शन करने वाली भाजपा उसके बाद हुए विधानसभा चुनावों में अपना प्रदर्शन दोहराने में विफल रही है। गत वर्ष के अंत में तीन राज्यों राजस्थान, मध्यप्रदेश और छत्तीसगढ़ के विधानसभा चुनाव से भाजपा की हार का जो सिलिसला शुरू हुआ था, वह बढ़ता ही जा रहा है। इस वर्ष झारखंड सहित तीन राज्यों के विधानसभा चुनाव हुए है, जिनमें भाजपा अपना पिछला प्रदर्शन दोहराने में विफल रही है। लोकसभा चुनाव के बाद पिछले अक्टूबर में हरियाणा और महाराष्ट्र विधानसभा चुनाव में भाजपा की सीटों की संख्या पिछले बार के मुकाबले कम रही। वह हरियाणा में दुष्यंत चौटाला की जननायक जनता पार्टी से हाथ मिलाकर सरकार बनाने में तो सफल रही, लेकिन महाराष्ट्र जैसा बड़ा राज्य उसके हाथ से निकल गया। अब उसे झारखंड में करारी हार का सामना करना पड़ा है। झारखंड में झारखंड मुक्ति मोर्चा , कांग्रेस और राष्ट्रीय जनता दल गठबंधन के हाथों उसे हार का सामना करना पड़ा है। पिछले चुनाव में सैंतीस सीटें जीत कर सबसे बड़े दल के रूप में उभरी भाजपा इस बार बहुत पिछड़ गई। उसके कई बड़े नेताओं को हार का सामना करना पड़ा है। लोकसभा चुनाव में करीब पचास प्रतिशत वोट हासिल करने वाली भाजपा ने इस चुनाव में अकेले उतरी थी। प्रधानमंत्री नरेंद्र मोदी व गृहमंत्री अमित शाह समेत भाजपा के शीर्ष नेताओं के धुआंधार प्रचार के बावजूद वह अपना प्रदर्शन दोहरा नहीं पायी। पिछले चुनाव में उसे सैंतीस सीटें मिली थी। पिछले चुनाव में उसका आल झारखंड स्टूडेंट यूनियन के साथ गठबंधन था, जो इस बार कायम नहीं रह सका। उल्लेखनीय है कि प्रधानमंत्री मोदी और केंद्रीय गृहमंत्री अमित शाह ने जिन क्षेत्रों में चुनाव प्रचार व रैलियां की वहां भी उत्साहजनक परिणाम नहीं रहे, बल्कि भाजपा प्रत्याशियों को हार का मुंह देखना पड़ा। पिछले चुनाव में झामुमो को उन्नीस सीटें मिली थी, लेकिन इस बार वह विधानसभा में सबसे बड़ी पार्टी के रूप में उभरी है तथा अपने सहयोगी कांग्रेस और राष्ट्रीय जनता दल के साथ मिलकर सरकार बनाने की स्थिति में आ गई है। इस चुनाव में कांग्रेस भी अपनी सीटों में बढ़ोतरी करने में सफल रही है। महाराष्ट्र विधानसभा चुनाव भाजपा और शिवसेना ने मिलकर लड़ा था और उनके गठबंधन को स्पष्ट बहुमत भी मिल गया था लेकिन मुख्यमंत्री पद ढाई-ढाई वर्ष की शिवसेना की मांग नहीं मानने पर उसने भाजपा से नाता तोड़ लिया और कांग्रेस तथा राष्ट्रवादी कांग्रेस पार्टी के साथ मिलकर सरकार बना ली।